รักษาแผลไหม้จากไฟฟ้าช็อตอย่างหนัก การรักษารอยแผลไหม้จากไฟฟ้าช็อตเล็กน้อย
ถอดปลั๊กไฟหรือตัดแหล่งจ่ายไฟตัวหลักของบ้านเพื่อหยุดไม่ให้กระแสไฟฟ้าไหลเข้าตัวเหยื่อก่อนเป็นอย่างแรก หากไม่สามารถตัดไฟในทันทีได้ ให้ยืนบนพื้นที่แห้ง อย่างเช่น พรมยางหรือบนกองกระดาษหรือกองหนังสือ แล้วใช้วัตถุที่ทำจากไม้และแห้ง อย่างด้ามไม้กวาด ดันเหยื่อให้พ้นไปจากแหล่งกระแสไฟฟ้า ห้ามใช้สิ่งของที่เปียกหรือทำด้วยโลหะ พอเขาคนนั้นไม่ได้สัมผัสกับกระแสไฟฟ้าแล้ว พยายามอย่าเคลื่อนย้ายเขาเว้นเสียแต่มันจำเป็นจริงๆ เหยื่ออาจหมดสติหรือไม่ก็ไม่มีอาการตอบสนองกับการสัมผัสหรือเวลาเรียกชื่อ ถ้าคนผู้นั้นไม่หายใจ ให้ทำการช่วยหายใจ และทำปฏิบัติการช่วยฟื้นคืนชีพ แผลไฟฟ้าช็อตนั้นสามารถส่งผลกับคลื่นไฟฟ้าของหัวใจ โทรแจ้ง 191 หรือหมายเลขรับแจ้งเหตุฉุกเฉินอื่นๆ โดยเฉพาะถ้าบุคคลนั้นไม่มีอาการตอบสนองหรือแผลไหม้นั้นมาจากสายไฟฟ้าแรงสูงหรือมาจากถูกฟ้าผ่า  ถ้าหัวใจหยุดเต้น คุณจำต้องทำปฏิบัติการฟื้นคืนชีพ ถึงแม้ว่าเหยื่อจะยังพอมีสติ คุณก็ควรแจ้ง 191 หากเขามีรอยไหม้รุนแรง หัวใจเต้นเร็ว หัวใจเต้นผิดจังหวะ/หัวใจหยุดเต้น เป็นลม มีปัญหาในการเดินหรือการทรงตัว มีปัญหาในการมองเห็นหรือได้ยิน ปัสสาวะเป็นสีแดงหรือสีแดงดำ สับสน ปวดและเกร็งกล้ามเนื้อ หรือหายใจลำบาก  ให้ตระหนักว่าคนผู้นั้นอาจได้รับบาดเจ็บที่ไตหรือระบบประสาทหรือกระดูกด้วยได้ ปิดรอยแผลไหม้ด้วยผ้าก๊อซพันแผลที่แห้งและผ่านการฆ่าเชื้อมาแล้ว สำหรับรอยแผลที่รุนแรง อย่าพยายามเอาเศษเสื้อผ้าที่ติดกับผิวหนังออก อย่างไรก็ดี คุณสามารถตัดเสื้อผ้าที่ไม่ได้ติดกับเนื้อรอบๆ บริเวณรอยไหม้ได้ โดยเฉพาะถ้าเสื้อผ้าพันรอบบริเวณนั้นซึ่งจะเป็นปัญหาเมื่อแผลเกิดบวมขึ้นมา อย่าใช้ผ้าห่มหรือผ้าขนหนูมาคลุมแผลไหม้ เพราะเนื้อผ้าอาจไปติดกับผิวที่ไหม้ได้  อย่าพยายามใช้น้ำหรือน้ำแข็งทำให้แผลเย็นตัวลง อย่าทาพวกน้ำมันหรือครีมมันๆ ลงบนแผล เขาอาจรู้สึกเย็น ผิวกายชื้นเย็น หน้าซีด และ/หรือชีพจรเต้นเร็ว ตรวจดูอาการเหล่านี้เพื่อจะได้บอกหน่วยฉุกเฉินทันทีที่มาถึง พยายามป้องกันคนเจ็บจากการรู้สึกตัวเย็น ซึ่งจะทำให้อาการช็อกแย่ลงกว่าเดิม ถ้าจะใช้ผ้าห่ม ให้ระวังอย่าไปโดนบริเวณแผลไหม้ในระหว่างรอหน่วยพยาบาลมาถึง แพทย์และทีมพยาบาลฉุกเฉินจะทำการตรวจวัดและรักษาหลายหลากวิธี ขึ้นอยู่กับความรุนแรงของอาการช็อกและรอยไหม้  พวกเขาจะสั่งทำการตรวจเลือดกับปัสสาวะเพื่อหาความเสียหายในกล้ามเนื้อ หัวใจ และอวัยวะอื่นๆ  การตรวจคลื่นไฟฟ้าหัวใจ (ECG หรือ EKG) จะบันทึกคลื่นไฟฟ้าในหัวใจเพื่อให้มั่นใจว่าอาการช็อกไม่ได้ทำให้หัวใจเต้นผิดจังหวะ  สำหรับแผลไหม้ที่รุนแรง ทีมแพทย์จะทำการเอ็กซเรย์ถ่ายภาพอวัยวะ ซึ่งจะช่วยหาเนื้อเยื่อที่ตายไปแล้วซึ่งจำเป็นต้องถูกกำจัดออก แพทย์จะสั่งจ่ายยาลดปวดมาให้เพราะแผลไหม้นั้นจะเจ็บมากในระหว่างการบรรเทาอาการ คุณจะได้รับครีมหรือขี้ผึ้งปฏิชีวนะเพื่อใช้ทาโดยตรงเวลาเปลี่ยนผ้าพันแผลบนบริเวณที่เป็นแผล การรักษาตามที่แพทย์สั่งจะรวมยาปฏิชีวนะเพื่อป้องกันแผลติดเชื้อ อย่างไรก็ตาม คุณยังควรสังเกตหาอาการการติดเชื้อและพบแพทย์ทันทีถ้าเชื่อว่าแผลติดเชื้อ แพทย์จะได้สั่งจ่ายยาปฏิชีวนะชนิดที่ออกฤทธิ์แรงขึ้น สัญญาณที่อาจเกิดขึ้นได้แก่:  บริเวณรอยไหม้หรือผิวหนังรอบๆ มีการเปลี่ยนสี สีเปลี่ยนเป็นออกม่วงๆ โดยเฉพาะถ้ามีอาการบวมเกิดขึ้นด้วย มีการเปลี่ยนแปลงในความหนาของรอยไหม้ (รอยไหม้นั้นจู่ๆ ก็ขยายกินลึกเข้าไปในชั้นผิว) มีน้ำหนองไหลออกมา มีไข้ เมื่อไหร่ก็ตามที่ผ้าพันแผลเกิดเปียกหรือชื้น ให้เปลี่ยนใหม่ ทำความสะอาดแผลไหม้ (ใส่ถุงมือหรือล้างมือให้สะอาด) ด้วยน้ำกับสบู่สูตรอ่อนโยน ทาขี้ผึ้งปฏิชีวนะเพิ่ม (ถ้าแพทย์แนะนำ) แล้วปิดแผลด้วยผ้าพันแผลใหม่ชนิดไม่ติดผิวที่ผ่านการฆ่าเชื้อมาแล้ว สำหรับแผลไหม้ในระดับสามนั้น แพทย์อาจแนะนำการผ่าตัดเป็นทางเลือกขึ้นอยู่กับขนาดกับตำแหน่งของแผล ทางเลือกเหล่านี้ได้แก่ :  การตัดเล็มหรือกำจัดเนื้อตายหรือเนื้อเยื่อที่เสียหายหนักเพื่อป้องกันการติดเชื้อ การอักเสบ และเพื่อให้แผลทุเลาเร็วขึ้น การเคลื่อนย้ายหรือปลูกถ่ายผิวหนัง ซึ่งเป็นกระบวนการทดแทนผิวหนังที่หายไปด้วยผิวที่ยังดีจากส่วนอื่นเพื่อช่วยในการฟื้นฟูและป้องกันการติดเชื้อ การผ่าตัดถ่างผิว (Escharotomy) ซึ่งจะเป็นการผ่าลงไปในเนื้อตายจนถึงชั้นไขมันด้านล่างและจะช่วยให้เลือดไหลเวียนได้ดีขึ้น เช่นเดียวกับช่วยบรรเทาความเจ็บปวดจากความดันที่เกิดจากการบวมของแผล การผ่าตัดเพื่อลดแรงอัดดัน (Fasciotomy) หรือการปลดปล่อยแรงอัดดันอันเกิดจากกล้ามเนื้อที่บวมขึ้นจากการไหม้ ซึ่งจะช่วยลดความเสียหายในเส้นประสาท เนื้อเยื่อ หรืออวัยวะ ความเสียหายของกล้ามเนื้อกับข้อต่อที่อาจเกิดขึ้นกับแผลไหม้อย่างรุนแรงนั้นอาจทำให้พวกมันทำหน้าที่ได้ลดลง โดยการพบนักกายภาพบำบัดจะช่วยฟื้นฟูความแข็งแกร่งในบริเวณที่ถูกผลกระทบขึ้นมาใหม่ เพิ่มสมรรถภาพการขยับเคลื่อนไหวและลดอาการปวดเวลาขยับเขยื้อนบางจังหวะ แม้กระทั่งแผลไหม้เล็กน้อยก็สามารถเกิดอาการบวมจนไม่สบายตัวได้ ดังนั้นจึงต้องรีบเอาเสื้อผ้าหรือเครื่องประดับออกทันที ถ้าเสื้อผ้าเกิดไหม้ติดกับผิวหนัง นั่นจะไม่ถือว่าเป็นแผลเล็กน้อยแล้ว และคุณควรต้องเข้ารับการรักษาทันที อย่าพยายามเอาเสื้อผ้าที่ติดกับผิวออก แต่ให้ตัดรอบๆ บริเวณที่ติดเพื่อเอาเสื้อผ้าส่วนที่เหลือออกไป น้ำเย็นจะลดอุณหภูมิของผิวลง และยังอาจหยุดแผลไหม้ไม่ให้สาหัสขึ้นกว่านั้น แช่แผลไหม้ในน้ำเย็นที่ไหลผ่านหรือราดไปประมาณ 10 นาที อย่าตกใจตื่นถ้าน้ำเย็นไม่ได้ทำให้หายปวดในทันที มันอาจต้องใช้เวลาถึงสามสิบนาที  อย่าใช้น้ำแข็งหรือน้ำแช่น้ำแข็งเพราะอุณหภูมิที่เย็นจัดอาจทำให้เนื้อเยื่อเกิดความเสียหายมากขึ้น  คุณสามารถวางแขน มือ เท้า และขาลงในอ่างน้ำเย็น แต่ควรใช้ที่ประคบเย็นสำหรับแผลไหม้ตรงใบหน้าหรือร่างกาย คุณจำต้องทำความสะอาดแผลไหม้เพื่อลดความเสี่ยงของการติดเชื้อ อย่างไรก็ตาม คุณต้องล้างมือให้ถ้วนทั่วก่อนจะทำความสะอาดแผลเพราะแผลเปิดนั้นง่ายต่อการถูกติดเชื้อ นั่นยังรวมไปถึงการใช้เฉพาะเสื้อผ้า ผ้าก๊อซ ถุงมือ หรืออะไรก็ตามที่อาจใช้รักษาแผลที่สะอาด ตุ่มพองจากการไหม้นั้นไม่เหมือนตุ่มพองจากการเสียดสี ที่ซึ่งการทำให้มันแตกจะช่วยลดอาการปวดลง ห้ามทำตุ่มพองจากการไหม้แตก เพราะถ้าทำไปจะยิ่งเพิ่มโอกาสการติดเชื้อ ใช้สบู่กับน้ำเย็นทำความสะอาดบริเวณที่ไหม้ ลูบไล้สบู่เบาๆ เพื่อไม่ให้ตุ่มพองแตกหรือทำให้ผิวเกิดระคายเคือง  ผิวที่ไหม้บางส่วนอาจหลุดลอกในตอนที่คุณล้าง ใช้เฉพาะผ้าสะอาดซับบริเวณนั้นให้แห้ง อย่าใช้ผ้าถูตรงนั้น ถ้าหาผ้าก๊อซที่ผ่านการฆ่าเชื้อมาแล้วได้จะยิ่งดีไปใหญ่  สำหรับรอยแผลไหม้ความลึกระดับที่หนึ่งที่แผลไม่ใหญ่นั้น การดูแลเพียงเท่านี้ก็พอเพียงแล้ว คุณสามารถใช้ขี้ผึ้งอย่าง แบคซิทราซิน (Bacitracin) หรือ โพลีสปอริน (Polysporin) ในแต่ละครั้งที่คุณทำความสะอาดแผล อย่าใช้สเปรย์หรือเนยเพราะมันจะกักเก็บความร้อนไว้ในแผล ใช้ผ้าพันแผลสะอาดปิดบริเวณแผลอย่างหลวมๆ เปลี่ยนผ้าพันแผลทุกครั้งที่มันเปียกหรือชื้นเพื่อป้องกันการติดเชื้อ หลีกเลี่ยงการพันแผลจนแน่นเกินไป ไม่งั้นคุณจะเสี่ยงทำให้แผลเสียหายขึ้นกว่าเดิม  ถ้าผิวที่ไหม้หรือตุ่มพองไม่ได้แตกเปิดออก บริเวณนั้นอาจไม่ต้องการการพันแผลเลยก็ได้ อย่างไรก็ดี ให้ปิดแผลไว้ก่อนไม่ว่ามันจะอยู่ในจุดที่ง่ายต่อการเกิดสกปรกหรือโดนเสื้อผ้าจนระคายเคืองหรือไม่  อย่าใช้เทปรัดผ้าพันแผลเพื่อที่จะพันรอบมือ แขน หรือขา มันอาจทำให้เกิดการบวมได้ อะซีตามิโนเฟน (Acetaminophen) หรือไอบูโพรเฟน (ibuprofen) สามารถช่วยบรรเทาอาการปวดเล็กๆ น้อยๆ นี้ได้ ใช้ตามฉลากกำกับยา แม้แผลไหม้จะดูไม่รุนแรง คุณยังอาจเกิดอาการที่รับประกันว่าได้ไปหาหมอแน่ ให้ไปหาหมอถ้าคุณ:  รู้สึกวิงเวียนหรือไร้เรี่ยวแรง รู้สึกข้อแข็งหรือปวดกล้ามเนื้อ รู้สึกสับสนหรือความจำเลอะเลือน มีข้อสงสัยหรือเป็นกังวลเกี่ยวกับสภาพแผลหรือการรักษาแผล การติดเชื้อเป็นความเสี่ยงเล็กน้อยสำหรับแผลไหม้ความลึกระดับที่หนึ่ง กระนั้น คุณควรจับตาดูแผลหาสัญญาณของการติดเชื้อ โดยเฉพาะถ้าเกิดตุ่มพองหรือมีบาดแผลเปิด ให้ไปหาหมอทันทีเพื่อรับยาปฏิชีวนะถ้าคุณเชื่อว่าแผลไหม้นั้นติดเชื้อ สัญญาณที่เป็นไปได้ก็เช่น:  บริเวณรอยไหม้หรือผิวหนังรอบๆ มีการเปลี่ยนสี สีเปลี่ยนเป็นออกม่วงๆ โดยเฉพาะถ้ามีอาการบวมเกิดขึ้นด้วย มีการเปลี่ยนแปลงในความหนาของรอยไหม้ (รอยไหม้นั้นจู่ๆ ก็ขยายกินลึกเข้าไปในชั้นผิว) มีน้ำหนองไหลออกมา มีไข้ ถ้าเกิดตุ่มพองขนาดใหญ่จากแผลไหม้ คุณควรให้หมอรักษา มันยากที่จะปล่อยให้คงสภาพไว้อย่างนั้น และทางที่ดีน่าจะให้หมอกำจัดมันออกด้วยความระมัดระวังด้านการติดเชื้อ ตุ่มพองขนาดใหญ่นั้นคร่าวๆ ก็คือมีขนาดที่ใหญ่กว่าเล็บนิ้วก้อย เมื่อไหร่ก็ตามที่ผ้าพันแผลเกิดเปียกหรือชื้น ให้เปลี่ยนใหม่ ทำความสะอาดแผลไหม้ (ใส่ถุงมือหรือล้างมือให้สะอาด) ด้วยน้ำกับสบู่สูตรอ่อนโยน ทาขี้ผึ้งปฏิชีวนะเพิ่ม (ถ้าแพทย์แนะนำ) แล้วปิดแผลด้วยผ้าพันแผลใหม่ชนิดไม่ติดผิวที่ผ่านการฆ่าเชื้อมาแล้ว
อย่าแตะตัวเหยื่อถ้าเขายังคงสัมผัสกับกระแสไฟฟ้า. อย่าเคลื่อนย้ายบุคคลนั้นเว้นแต่จำเป็น. ตรวจดูว่าคนผู้นั้นมีอาการตอบสนองหรือไม่. แจ้งหน่วยฉุกเฉิน. รักษาบริเวณที่เกิดแผลไหม้ในระหว่างรอหน่วยฉุกเฉินมาถึง. ตรวจเหยื่อดูว่ามีอาการช็อกหรือไม่. ให้เหยื่อรู้สึกอุ่น. ทำตามคำสั่งแพทย์. ทำตามวิธีการรักษาที่แพทย์สั่ง. มองหาสัญญาณการติดเชื้อ. เปลี่ยนผ้าพันแผลบ่อยๆ. ปรึกษาทางเลือกของการผ่าตัดกับแพทย์หากแผลนั้นสาหัส. ปรึกษานักกายภาพบำบัดถ้าจำเป็น. ถอดเสื้อผ้าหรือเครื่องประดับตรงจุดที่เกิดแผลไหม้. ล้างบริเวณที่ไหม้ด้วยน้ำเย็นจนกระทั่งแผลหายปวด. ล้างมือ. อย่าให้ตุ่มพองแตก. ล้างบริเวณที่ไหม้. ซับบริเวณนั้นให้แห้ง. ทาขี้ผึ้งปฏิชีวนะ. ใช้ผ้าพันแผล. ใช้ยาบรรเทาปวดที่หาซื้อได้ทั่วไป. คิดถึงการไปหาหมอ. มองหาสัญญาณการติดเชื้อ. ให้หมอดูหากมีตุ่มพองขนาดใหญ่. เปลี่ยนผ้าพันแผลบ่อยๆ.
https://www.wikihow.com/Treat-Electrical-Burns https://www.wikihow.com/Treat-Electrical-Burns
Treating Major Electrical Burns Treating Minor Electrical Burns